 Zekaraya 6  M wee lelie anya m ọzọ hụ; ma, lee! e nwere ụgbọ ịnyịnya anọ si nagbata ugwu abụọ na-abịa, ugwu ndị ahụ bụkwa ugwu ọla kọpa.Ịnyịnya ndị na-acha ọbara ọbara dọkpụ ụgbọ ịnyịnya nke mbụ; ịnyịnya ndị na-eji oji dọkpụ ụgbọ nke abụọ.Ịnyịnya ndị na-acha ọcha dọkpụkwa ụgbọ nke atọ; ịnyịnya ndị tụrụ akịka, bụ ndị tụrụ àgwà, dọkpụ nke anọ.M wee jụọ mmụọ ozi ahụ nke na-agwa m okwu, sị: Gịnị bụ ihe ndị a, onyenwe m?Mmụọ ozi ahụ wee zaa m, sị: Ha bụ mmụọ anọ nke eluigwe, ndị na-apụ mgbe ha guzochara nihu Onyenwe elu ụwa dum.Ma nke ahụ ịnyịnya ndị na-eji oji dọkpụ na-aga nala dị nebe ugwu; ndị nke ahụ na-acha ọcha ga-aga nazụ oké osimiri; ndị nke ahụ tụrụ akịka ga-aga nala dị nebe ndịda.Ndị nke tụrụ àgwà ga-apụ gaa nebe e kenyere ha wee na-ejegharị nime ya, iji gagharịa nelu ụwa. O wee sị: Gawanụ, jegharịanụ nelu ụwa. Ha wee malite ijegharị nelu ụwa.O wee tikuo m, sị m: Lee, ndị nke na-aga nala dị nebe ugwu bụ ndị nke meworo ka mmụọ Jehova dịrị nala dị nebe ugwu.Okwu Jehova wee ruo m ntị ọzọ, sị:Nata ndị a dọọrọ nagha ihe, ya bụ, Heldaị na Tobaịja na Jedeya; gị onwe gị ga-abatakwa nụbọchị ahụ, ị ga-abata nụlọ Josaya nwa Zefanaya, gị na ndị a si Babịlọn lọta.Were ọlaọcha na ọlaedo mee nnukwu okpueze ma kpuwe ya nisi Jọshụa nwa Jehọzadak bụ nnukwu onye nchụàjà.Sịkwa ya,Ya onwe ya ga-ewu ụlọ nsọ Jehova, ya onwe ya kwa ga-eburu ebube ya; ọ ga-anọdụ nocheeze ya wee na-achị, ọ ga-aghọkwa onye nchụàjà nocheeze ya, a ga-enwekwa nkwekọrịta nọrụ abụọ ahụ.Nnukwu okpueze ahụ ga-abụrụ Hilem na Tobaịja na Jedeya na Hen nwa Zefanaya ihe ncheta nụlọ nsọ Jehova.Ndị nọ nebe dị anya ga-abịa soro wuo ụlọ nsọ Jehova. Unu ga-amarakwa na ọ bụ Jehova nke ụsụụ ndị agha zitere m ka m bịakwute unu. Ọ ga-eme, ma ọ bụrụ na unu egee ntị nolu Jehova bụ Chineke unu. 